***Bosna i Hercegovina***

***Federacija Bosne i Hercegovine***

***KANTON SARAJEVO - OPĆINA ILIJAŠ***

***JAVNA USTANOVA OSNOVNA ŠKOLA “HAŠIM SPAHIĆ“ILIJAŠ***

***Ul. Krajiška bb, 71380 Ilijaš***

***Tel.033 400 458, 033 400 996, 033 400 271, fax: 033 400 458***

***e-mail:oskolahs@yahoo.com***

Broj: 07-2-201/25

Ilijaš, 27.01.2025. godine

Na osnovu  člana 62. stav (7), člana 63. stav (3) i člana 65. Zakona o odgoju i obrazovanju u osnovnoj i srednjoj školi Kantona Sarajevo („Službene novine Kantona Sarajevo“ br: 27/24) i Informacije Ministarstva za odgoj i obrazovanje Kantona Sarajevo broj: 11-04-34-474/25 od 8.1.2025. godine, direktor Javne ustanove Osnovna škola  „Hašim Spahić“ Ilijaš,  objavljuje

**P O Z I V**

**ZA UPIS DJECE U PRVI RAZRED OSNOVNE ŠKOLE ZA ŠKOLSKU 2025/2026. GODINU**

**I** - Upis djece u I razred osnovne škole vršit će se u **FEBRUARU**, u terminu **od 1.2.2025. do 28.2.2025.** **godine.**

U izuzetno opravdanim slučajevima upis djece će se obaviti i u augustu te se pozivaju roditelji/staratelji da djecu prijave za upis u februarskom roku, a samo **izuzetno**, uz opravdane razloge mogu se prijaviti u **augustu**.

**II** - U prvi razred školske 2025/2026. godine će se upisati  djeca koja do **1.3.2025. godine imaju navršenih 5 i po godina života.**

Škola može omogućiti upis i djetetu mlađem od utvrđene starosne dobi za početak obaveznog odgoja i obrazovanja, uz pismeni zahtjev roditelja/staratelja djeteta i ako škola, nakon što razmotri preporuke Komisije za upis učenika u prvi razred, te smatra da je to u najboljem interesu djeteta.

Upis djeteta mlađeg od utvrđene starosne dobi može se izvršiti samo ako dijete do kraja kalendarske godine puni šest godina života.

**III - Školsko područje** Javne ustanove Osnovna škola „Hašim Spahić“ Ilijaš  obuhvata sljedeća mjesta: **Ilijaš Grad, Kadarići, Karašnica, Mrakovo (dio), Popovići i Salkanov Han.**

U skladu sa članom 62. stav 7. Zakona o odgoju  i obrazovanju u osnovnoj i srednjoj školi u Kantonu Sarajevo( „ Službene novine Kantona Sarajevo , broj 27/24)., po zahtjevu roditelja, Škola  može upisati  i učenike  koji ne pripadaju  navedenom  školskom području u skladu sa raspoloživim prostornim i kadrovskim kapacitetima uz obavezu poštivanja Pedagoških standarda i normativa za osnovni odgoj i obrazovanje (“Službene novine Kantona Sarajevo”, broj 10/24, 21/24, 35/24).

**IV** – U periodu od 01.02. do 28.02.2025. godine, u predškolskoj ustanovi koju dijete pohađa, roditelj/staratelj može preuzeti sljedeću dokumentaciju:

1. Obrazac prijave za upis djeteta u prvi razred osnovne škole za školsku 2025/2026. godinu;
2. Uvjerenje o pohađanju obaveznog  program  za djecu  u godini  pred polazak u školu.

**V**- Osim obrasca za prijavu i Uvjerenja o pohađanju obaveznog predškolskog za djecu roditelji su dužni pribaviti i sljedeću dokumentaciju za dijete:

1. Izvod iz matične knjige rođenih/original ili ovjerena kopija;
2. Ljekarsko uvjerenje o psihofizičkom stanju djeteta za upis u školu i zdravstvenom statusu s opisom poteškoća (u Domu zdravlja gdje dijete ima otvoren karton);
3. CIPS prijava boravka, kao dokaz o pripadnosti školskom području – na uvid.

##### Dokumentacija iz tačke IV. i V. se dostavlja skenirana ili fotografisana putem e-maila: oskolahs@yahoo.com ili lično **kod sekretara ili pedagoga škole svaki radni dan u terminu od 8.00 do 16.00 sati.**

**O terminina dostavljanja navedene dokumentacije pod tačkom V. i testiranja djeteta roditelji/staratelji djece će biti blagovremeno obaviješteni putem e-maila škole ili telefona.**

**Sve dodatne informacije možete dobiti na kontakt telefon: 033/400-458 (direktor ili sekretar) i 033/400-996 (školski pedagog-psiholog) ili e-mail oskolahs@yahoo.com.**

**D I R E K T O R**

**Nihad Salkić**